|  |
| --- |
| **דף עבודה: רמב"ן על פרק כג פסוק י**  פסוק י  **"כִּי תֵצֵא מַחֲנֶה עַל אֹיְבֶיךָ וְנִשְׁמַרְתָּ מִכֹּל דָּבָר רָע"**  רמב"ן  **ועל דרך הפשט היא אזהרה מכל הנאסר.**  **והנכון בעיניי בעניין המצוה הזאת, כי הכתוב יזהיר בעת אשר החטא מצוי בו והידוע במנהגי המחנות היוצאות למלחמה כי יאכלו כל תועבה, יגזלו ויחמסו ולא יתבוששו אפילו בניאוף וכל נבלה. הישר בבני אדם בטבעו יתלבש אכזריות וחמה כצאת מחנה על אויב. ועל כן הזהיר בו הכתוב ונשמרת מכל דבר רע.**  **וגם זה מן הטעם שפירשנו כי מלבד האזהרות שבאו באלה העבירות החמורות יוסיף לאו במחנה שנשמר בו מכל אלו העבירות שלא תסתלק השכינה מישראל אשר שם... כי המחנה כולו כמקדש ה'.**  ענו על השאלות:   1. לפי הרמב"ן על פי הפשט, מה נכלל בחיוב להישמר מכל דבר רע? 2. מהו הקושי שבו דן הרמב"ן בפירושו? כיצד הוא מיישב את הקושי? 3. מה הסיבה שהרמב"ן מביא לזהירות מכל דבר רע? |